Nr. L 248/78 De Europæiske Fællesskabers Tidende 28. 8. 92 KOMMISSIONENS BESLUTNING af 30. juli 1992 om visse beskyttelsesforanstaltninger mod afrikansk svinepest i den italienske region Sardinien (92/451/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(!), senest ændret ved direktiv 91/628/ EØF (?, særlig artikel 10, under henvisning til Rådets forordning (EØF) nr. 89/662/ EØF af 11. december 1989 om veterinærkontrol i samhandelen i Fællesskabet med henblik på gennemfø- relse af det indre marked (?), senest ændret ved direktiv 91/496/EØF (?), særlig artikel 9, og ud fra følgende betragtninger : På grund af situationen i Italien hvad angår afrikansk svinepest vedtog Kommissionen beslutning 83/138/EØF af 25. marts 1983 om visse beskyttelsesforanstaltninger mod afrikansk svinepest (?), senest ændret ved beslutning 84/343/EØF ($) ; der er ikke blevet registreret nogen udbrud af afrikansk svinepest på det italienske fastland siden 1983; fersk svinekød og svinekødsprodukter fra det italienske fastland menes ikke at medføre nogen risiko for spredning af afrikansk svinepest ; afrikansk svinepest må betragtes som en endemisk sygdom i den italienske region Sardinien ; sygdomssituationen kan udgøre en risiko for besætnin- gerne i andre italienske regioner og regioner i andre medlemsstater i betragtning af den omfattende samhandel med levende svin, fersk svinekød og visse svinekødspro- dukter ; af klarhedshensyn bør beslutning 83/138/EØF ophæves og en konsolideret tekst vedtages ; de italienske myndigheder har truffet retlige foranstalt- ninger til at forbyde flytning af levende svin, fersk svinekød og visse svinekødsprodukter fra regionen Sardi- niens område, og vedtagelsen af disse retlige foranstalt- ninger skaber garariti for en effektiv gennemførelse af denne beslutning ; de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING: Artikel 1 Italien forbyder flytning fra regionen Sardiniens område af: — levende svin — fersk svinekød — svinekødsprodukter bortset fra de produkter, der er underkastet den behandling, som er omhandlet i artikel 4, stk. 1, litra a), nr. i), i Rådets direktiv 80/215/ EØF (). Artikel 2 Beslutning 83/138/EØF ophæves. Artikel 3 Denne beslutning er rettet til medlemsstaterne. Udfærdiget i Bruxelles, den 30. juli 1992. På Kommissionens vegne Ray MAC SHARRY Medlem af Kommissionen () EFT nr. L 224 af 18. 8. 1990, s. 29. () EFT nr. L 340 af 11. 12. 1991, s. 17. P) EFT nr. L 395 af 30. 12. 1989, s. 13. () EFT nr. L 268 af 24. 9. 1991, s. 56. () EFT nr. L 93 af 13. 4. 1983, s. 17. () EFT nr. L 180 af 7. 7. 1984, s. 38. () EFT nr. L 47 af 21. 2. 1980, s. 4.